**Luka Rocco Magnotta** (narodený ako **Eric Clinton Kirk Newman**, známy i pod pseudonymom *Vladimir Romanov* alebo *Mattia del Santo* či *Kirk Trammel*; \* 24. júl 1982, Scarborough, Ontário, Kanada) je páchateľ odsúdený za vraždu čínskeho študenta Lin Jun, kanadský pornoherec a spoločník. Obzvlášť nezvyčajné bolo, že kusy zavraždeného tela boli doručené poštou dvom politickým stranám a dvom základným školám. Taktiež toho bol jej videozáznam zverejnený na internete, čo viedlo k medzinárodnému pátraniu. Magnotta opustil krajinu s falošným pasom. 4 júna 2012 bol zatknutý v Berlínskej internetovej kaviarni, no odsúdený bol až v decembri 2014. Ešte pred vraždou na seba online upútaval pozornosť tvorbou bábkových účtov – na Facebooku a rôznych fórach mal vyše 70 aktívnych účtov, kde vystupoval pod rôznymi pseudonymami ako vlastný fanúšik. Okrem toho nahral viaceré videá, ktoré zobrazovali vraždy mačiatok.

Životopis
---------

Eric Clinton Kirk Newman sa narodil v Scarborough, Ontario, Kanada. Navštevoval školu I. E. Weldon Secondary School v Lindsay. V roku 2003 sa Magnotta objavil v pornopriemysle, okrem čoho si príležitostne zarábal ako striptér a mužský spoločník. V roku 2004 bol odsúdený toronstkým súdom na podmienečný trest za podvod, potom ako bol zadržaný s kreditnou kartou cudzej ženy. Síce na internete šíril fotky a interview v ktorých sa prezentoval v drahých autách a oblečení, na ktoré údajne zarábal svojím "lukratívym zamestnaním," v skutočnom živote musel ako 24-ročný, vyhlásiť súkromnú insolventnosť. Vo formulári v meste Mississauga, Ontario uviedol ako svoje zamestnanie *obsluha* a do kolonky pravidelných príjmov *žiadny pravidelný mesačný príjem* a ako dôvod "*ochorenie, chýbajúce zamestnanie a nedostačujúci príjem na platenie účtov*". Ešte uviedol, že mesačne má pravidelné zdravotné výdaje vo výške 200 kanadských dolárov ($), za bližšie už nešpecifikovaný zdravotný problém. Jeho celý majetok predstavovalo auto Ford Explorer z roku 1995 v hodnote ca 2500 $, nejaký nábytok, osobné veci a životná poistka v hodnote asi 1000 $, v ktorej bola pre vyplatenie v prípade poistnej udalosti poverená jeho matka. Jeho zoznam dlhov bol oveľa dlhší a obsahoval nasledovné dlhy: 800 $ mestu Toronto poplatky za parkovanie, 500 $ fitnes štúdio Bally’s Total Fitness v Scarborough, 200 $ neuhradené mýtne poplatky za použitie diaľnice Highway 407, 1 400 $ za mobilnú komunikáciu Rogers and Bell Mobility, 2 500 $ nezaplatený nájom za apartmán v ulici 88 Erskin Avenue, v mestskej časti Toronto’s Mount Pleasant. Ďalšie dlhy predstavovali 1 030 $ sociálnemu úradu Ontario Ministry of Community and Social Services. Magnotta tiež uviedol, že mu nie sú vyplácané detské prídavky za dieťa, ktoré má v Montreali. Najvyššou položkou na zozname bolo 6 882 $ pre automobilovú lízingovú dopravu v Burnaby, British Columbia. Ako mesačne nutné výdavky uviedol 925 $ za nájom, 100 $ za jedlo, 20 $ za cigarety a 100 $ za telefón. Jeho súkromná insolventnosť bola uznaná v plnom rozsahu v decembri 2007. Dohodol sa na splácaní dlhu v celkovej výške približne 17 000 $ v čiastke 150 $ mesačne. V roku 2005 bol zobrazený ako fotomodel *"Jimmy"* v časopise *fab*, ktorého cieľová skupina sú torontské homosexuálne publikum. Dňa 17. júla 2006 si legálnou cestou nechal zmeniť svoje meno na Luka Rocco Magnotta. V septembri, v roku 2007 v rozhovore pre Toronto Sun poprel domnienky, ktoré pravdepodobne sám rozšíril, že má vzťah s / k sérivej vrahyni menom Karla Homolka. Do budovy Toronto Sun sa dostavil, neohlásene, so svojím údajným agentom alebo známim a na novinároch zanechal dojem veľmi zvláštnej osoby, na ktorú človek ľahko nezabude. Novinára zaskočilo, že osoby, ktoré tvrdia, že sú mužskí prostitúti, podľa neho nevystupujú tak otvorene a ofenzívne v súvislosti s takou témou, ako je sériová vrahyňa. Dňa 27. januára 2008 vznikol na anglickej Wikipédii prvý článok, ktorý Magnotta o sebe napísal a ktorý bol po dlhšej diskussi zmazaný. Nápadné bolo nezvyčajné množstvo nezvyklých pseudonymov, ktoré sa na diskusii podielali, pričom s pravdepodobnosťou išlo o jeho bábkové účty. Aj jeho ďalšie pokusy pridať sa do Wikipédie boli neúspešné, no jednoducho skúšal to znovu a znovu a znovu. Nasledovalo vytvorenie viac ako 70 facebookových profilov, rôznych blogov pod rôznymi menami, na ktorých sa objavovali plagiátorské články typu *"How to Completely Disappear and Never Be Found"* (po slovensky: Ako sa navždy stratiť a nebyť nájdený) alebo rôzne psychonalýzy ohľadom BDMS či kanibalizmu. Magnotta pod nickom *cutelittlenemo1* písal i do rázovitých fór ako rapeboard.com, smplace.com alebo topix.com, kde sa snažil získať informácie o uspávacých prostriedkoch či ponúkal svoje telo na znásilnenie skupinkám chlapov. Dňa 16. marca sa podielal na internetovom fóre 4chan.com, kde ako *Anonymous* a pravdepodobne z dôvodu slabej rezonancie pod hlavičkou *Necrophilia Serial Killer Luka Magnotta* hneď viackrát pridával príspevky. Fakt, že tieto príspevky vygeneroval Magnotta sa technickými nastaveniami tohto portálu nedajú dokázať, opakujúce sa pribúdajúce zápisy aj napriek nezáujmu diskutujúcich, nasvedčovali jeho správaniu.

Vražda Lin Juna
---------------

Lin Jun (čínsky: 林俊; pchin-jin: Lín Jùn) (\*30. december 1978 – † máj 2012) aj Justin Lin bol medzinárodný študent prvého akademického stupňa počítačového inžinierstva na univerzite Concordia University. Pracoval na polovičný úväzok ako kancelárska výpomoc v obchode s miešaným tovarom v montrealskej štvrti Pointe-Saint-Charles. V Montreali študoval od júla 2011. Lin sa 1. mája presťahoval do pôvodnej montrealskej mestskej časti Griffintown, kde býval v apartmáne so spolubývajúcim. Posledná známka o jeho živote bola SMS správa z jeho mobilu, poslaná 24. mája 2012, ktorú dostal jeden z jeho kamarátov o deviatej večer. Šéfovi obchodu bolo na druhý deň podozrivé, že sa neobjavil na smene. Traja jeho kamaráti ho išli 27. mája hľadať do jeho apartmánu. Ako nezvestný bol polícii nahlásený 29. mája.

Dňa 25. mája 2012 bolo na webovú stránku bestgore.com nahrané 11-minútové video s titulom *1 Lunatic 1 Ice Pick* (po slovensky: 1 šialenec 1 potravinové šidlo na ľad), zobrazujúce sa pohybujúce nahé mužské telo pripútané na rám postele, do ktorého je opakovane bodané potravinovým šidlom na ľad a kuchynským nožíkom, potom rozkúskované s nasledujúcimi úkonmi nekrofílie. Páchateľ použil na vyrezanie niektorých svalov nôž a vidličku a torzo nechal obhrýzať psovi. Video je podmaľované pesničkou skupiny New Order z roku 1987 s titulom *True Faith* a na stene nad posteľou vidieť zavesený plagát k filmu z roku 1942 Casablanca. Zástupcovia kanadských úradov zadržali ešte rozsiahlešie video, na ktorom potvrdili vykonávanie kanibalizmu. Materiály, ktoré na toto video robili reklamu, sa na internete objavili už najneskôr 10 dní predtým, ako sa vražda uskutočnila.

Dňa 26. mája sa jeden právnik z Montany pokúšal nahlásiť toto video torontskej polícii, lokálnemu šerifovi, a aj FBI, ale táto správa bola zamietnutá. Používatelia stránky bestgore.com sa tiež pokúšali video nahlásiť. Polícia neskôr potvrdila autenticitu a ako obeť identifikovala, toho istého muža ázijského pôvodu, ktorého pozostatky boli doručené do Otavy.

Dňa 29. mája 2012, o 11 dopoludnia, bola do hlavnej národnej centrály politickej strany Conservative Party of Canada doručená zásielka, ktorá obsahovala ľavú nohu. Balík bol znečistený krvou a zapáchal hnilobou. Bol označený symbolom s červeným srdiečkom. Ďalšia zásielka obsahujúca ľavú ruku, adresovaná politickej strane Liberal Party, bola zachytená v poštovom centre kanadskej pošty. Domovník našiel za budovou na hromade odpadu v mestskej štvrti Snowdon vnútri cestovného kufra rozkladajúce sa torzo. Kufor videl už 25. mája, no skontroloval ho až potom ako z dôvodu veľkého množstva časť odpadu nebola odvezená. Po obhliadke miesta, polícia našla ľudské pozostatky, zakravavené šaty, doklady identifikujúce podozrivého a aj ostré a zakrvavené predmety v zadnej uličke. Zostrih bezpečnostných videí z vnútra budovy zachytil podozrivého pri vynášaní viacerých vriec s odpadom, ktoré sa zhodovali s obrázkami z videí podozrivého urobených na bezpečnostných kamerách na poštovom úrade v mestskej časti Côte-des-Neiges.

O 23:33 EDT polícia našla apartmán 208, ktorý mal v prenájme Luka Rocco Magnotta. Nasťahoval sa štyri mesiace predtým a nájom bol zaplatený do 1. júna. Predtým než odišiel, apartmán z väčšej časti vyprázdnil. Na rôznych predmetoch ako matraciach, chladničke, na stole a na vani sa našla krv. Vnútri prístenku bolo červeným atramentom napísané "If you don't like the reflection. Don't look in the mirror. I don't care" (po slovensky: Ak nemáš rád odraz. Nepozeraj sa do zrkadla. Mne to je jedno). Dňa 30. mája 2012 sa potvrdilo, že časti tela patrili rovnakej osobe, neskôr identifikovanej ako Lin Jun. Ako podozrivý v prípade bol rýchlo identifikovaný Magnotta, ktorý sa nachádzal na úteku.

V balíku poslanému politickej strane Conservative Party sa našli poznámky, že bolo dohromady rozdistribuovaných šesť častí tela, a že páchateľ bude vraždiť znovu. Poznámky boli nájdené aj vo zvyšných troch balíkoch, ale polícia sa rozhodla tieto nezverejniť, s odvolaním na obavy z napodobovania. Dňa 5. júna 2012 bola do školy St. George's School doručená pravá noha a ďalšia zásielka obsahujúca pravú ruku do školy False Creek Elementary School vo Vancouveri. Obidve školy na ďalší deň pokračovali vo zvyčajnom vyučovaní. Potvrdilo sa, že obidve zásielky boli odoslané z Montrealu. Dňa 13. júna bolo na základe porovnania vzoriek DNA štyroch končatín a torza s jeho rodinou určené ako telo Lin Jun-a. Dňa 1. júla bola na okraji malého jazera v parku Montreal's Angrignon Park objavená hlava, potom ako polícia dostala anonymný oznam.

Telo Lin Jun-a bolo 11. júna spopolnené a jeho popol bol 26. júna uložený na montrealskom citoríne Notre-Dame-des-Neiges Cemetery.

Pátranie
--------

Zatykač na Magnottu vydal Service de police de la Ville de Montréal (SPVM), neskôr bol rozšírený na celokanadský zatykač Royal Canadian Mounted Police (RCMP) a obviňoval ho z nasledujúcich kriminálnych činov: Vražda prvého stupňa; hanobenie a potupenie mŕtveho tela; publikovanie obscénnych materiálov; šírenie obscénnych, nemravných, nemorálnych a hanlivých materálov a kriminálne obťažovanie kanadského premiéra Stephena Harpera a ďalších (nemenovaných) predstaviteľov parlamentu.

Dňa 31. mája 2012 vydal na žiadosť kanadských úradov Interpol červený pátrací obežník na Magnottu. Jeho meno a fotka bola zobrazená prioritne na vrchu webovej stránky interpol.com. Červený pátrací obežník žiadal dočasné zadržanie Magnottu a jeho vydanie do Kanady ktorýmkoľvek členským štátom Interpolu.

Magnotta odletel z Montrealu do Paríža 26. mája, pričom použil falošný pas pod menom Kirk Trammel. Signál jeho mobilného telefónu bol vystopovaný v jednom hoteli na predmestí Paríža v Bagnolet, ale keď tam polícia dorazila hotel už opustil. V izbe sa našli pornografické časopisy a vrecká z lietadla. Magnotta mal v Paríži kontakty, pochádzajúce z jeho predošlej návštevy z roku 2010 a polícia sledovala muža, ktorý bol s Magnottom v kontakte. Iný muž, s ktorým strávil dve noci, si neuvedomil o koho ide, až kým Magnotta neodišiel. Magnotta potom nastúpil na autobusový spoj do Berlína spoločnosti Eurolines na autobusovej stanici v Bagnolet.

Dňa 4. júna 2012 bol Magnotta zadržaný berlínskou políciou v internetovej kaviarni v berlínskej mestskej časti Neukölln, počas toho ako čítal správy o sebe. Majiteľ kaviarne spozoroval, že na displeji monitora je zatykač, práve na osobu ktorá pred ním sedí. Preto na to upozornil náhodne okoloidúce auto s hliadkou policajtov, ktorá náhodou prechádzala ulicou. Magnotta najpr uvádzal iné mená, ale keď policajti trvali na tom, že sa má preukázať, tak sa priznal, že je hľadaná osoba. Doslova povedal: *"You got me. Im it, who you search."* (po slovensky: Chytili ste ma. Ja som ten, ktorého hľadáte."). Jeho identitu potvrdili odtlačky prstov. Proti svojmu vydaniu do Kanady, podľa nemeckých predstaviteľov neprotestoval. Pre dočasné zadržanie existovalo dostatok dôkazov a súhlasil so zjednodušeným procesom vydania kanadským úradom.

Dňa 18. júna 2012 bol Magnotta vydaný kanadským predstaviteľom v Berlíne a odletel z bezpečnostných a právnych dôvodov namiesto bežného linkového letu lietadlom kanadského vojenského letectva Royal Canadian Air Force CC-150 Polaris na medzinárodné letisko Mirabel v servernom Montreali. Bol umiestnený do cely predbežného zadržania vo väzenskom ústave v Rivière-des-Prairies.

Následky
--------

Reakcie v Číne boli kritické, nakoľko sa verilo tomu, že tento čin bol rasovo motivovaný. Niektorí Číňania považujú verejnú bezpečnosť v Kanade za otáznu, nakoľko ide už o druhý podobný skutok vraždy čínskeho študenta v priebehu jedného roka. Minister zahraničných vecí Kanady John Baird na znak sústrasti telefonicky kontaktoval čínskeho konzula v Kanade Zhang Junsai-a (čínsky: 章均赛). Dňa 4. júna 2012 kanadský premiér Stephen Harper povedal, že je rád, že podozrivý bol zadržaný a zablahoželal policajným zložkám za ich dobrú prácu pri zatknutí. Dočasný predseda politickej strany Liberal Party Bob Rae vyhlásil, aby Kanaďania skôr prejavili obeti smútok akoby nejakou formou alebo spôsobom mali dávať na známosť, čo Magnotta spáchal. O dva dni neskôr Lin Jun-ova rodina pristála na montrealskom letisku Trudeau Airport. Asociácia čínskych študentov The Chinese Students and Scholars Association of Concordia University zriadila fond na pokrytie všetkých nákladov počas pobytu Linovej rodiny v Kanade. V Montreali sa uskutočnil smútočný sviečkový sprievod.

Kontroverznosť rozpútal fakt, že Magnotta sa stal mediálnou osobnosťou kanadských médií v roku 2014.

Dňa 16. júla 2013 edmontonská polícia zadržala vlastníka webovej stránky bestgore.com slovenského pôvodu Marka Mareka a obvinila ho zo zriedkavo vykytujúceho sa obvinenia, kazenia dobrých mravov, za zverejnenie videa *1 Lunatic 1 ice pick*. Dňa 18. júla 2013 bol prepustený na kauciu a 26. júla znovu zadržaný za porušenie prepúšťacích podmienok (žiadny internet, žiadne mobilné hovory). Keďže polícii oznámil, že plánuje odcestovať na návštevu príbuzných na Slovensko, polícia mu zadržala pas. Prepustený bol znovu 1. augusta 2013 a bol mu stanovený súdny termín na 12. september 2013.

Proces
------

Po predĺženom výbere poroty sa proces začal 29. septembra 2014 a predpokladá sa so 6-týždňovým trvaním.

Referencie
----------

1. 1 2  Ontario Gazette, 12. august 2006: *Stránka oznamujúca zmenu mena občanov* (ľavý stĺpec, nižšie dolu), prístup 21. september 2014
2. ↑
3. ↑   *Luka Magnotta is convicted of first-degree murder | The Star* [online]. thestar.com, [cit. 2019-12-22]. Dostupné online. (po anglicky)
4. 1 2 3 4 5 6 7 8 9 10 11  Ottawa Citizen: Magnotta bankruptcy filling reveals life lacking glamour; 6. marec 2012, prístup 21. september 2014
5. ↑  Sun News Network: Interview with Luca Rocco Magnotta, prístup 21. september 2014
6. ↑  , prístup 21. september 2014
7. ↑  Záznam o zmazaní z 25. januára v anglickej Wikipédii vo formáte.pdf, prístup 21. september 2014
8. 1 2 3  CBC, prístup 21. september 2014
9. 1 2 3  , prístup 21. 2014
10. ↑  , prístup 21. september 2014
11. ↑  , prístup 1. október 2014
12. ↑  , prístup 1. október 2014

Iné projekty
------------

Commons
* Spolupracuj na Commons Commons ponúka multimediálne súbory na tému **Luka Rocco Magnotta**

Zdroj
-----

*Tento článok je čiastočný alebo úplný preklad článkov Luka Magnotta na anglickej Wikipédii a Luka Rocco Magnotta na nemeckej Wikipédii.*

Autoritné údaje: * LCCN: no2015150034
* VIAF: 366144783061698713014
* WorldCat: lccn-no2015150034